Die eerste Adam is ‘die voorwerp tot oneer’! | "Is en Wat Was en Wat Kom" – die onbekende karakter van Jesus Christus en Sy Woord
← ‘n Gedaante van godsaligheid
Die eerste Adam is ‘die voorwerp tot oneer’!
Posted on Maart 17, 2016	by 4windkoinonia
God het alles wat Hy geskep het “baie goed” geskep vir die doel wat Hy dit wil gebruik:
“…alles wat Hy gemaak het” was “baie goed”en dit sluit tog immers ook in die aarde wat “woes en leeg” was op dag een en ook die duisternis wat Hy geskep het op dieselfde dag:
Hierdie afvalliges glo dat die aarde perfek was in vers 1, en dit het toe deur ‘n vervalproses gegaan om in vers 2 woes, leeg en vol duisternis te wees. Hulle kan nie God as Skepper van ALLES aanvaar nie want dit is baie moeilik vir ons natuurlike denke om God so sien. Maar God steur Hom nou nie eintlik baie aan menslike opinies oor wie Hy is of wat Hy doen nie.
God se besluite hang dus nie af van wat die skepsels doen of nie doen nie.
Selfs regerings en elke hooggeplaasde persoon, so boos soos hulle soms is in baie gevalle in die mens se geskiedenis, is hulle nog steeds God se keuses en Hy maak AL die besluite wat hierdie regeerders dan moet uitvoer (of hulle Hom erken of nie):
God DIKTEER ALLES en vir die natuurlike mens wat glo hy is in besit van ‘n “vrye” wil is dit totaal onaanvaarbaar! In ons geestelike blindheid sê ons dat God nie ‘n vrye wil het nie. Hy kan nie maak soos Hy wil nie. Nee, ons glo Hy gee die vrye wil net vir die skepsels wat dan aan God voorskryf hoe ons Hom wil sien en hoe Hy moet opereer. Dit is groot verleiding en ons almal val op ons tyd in God se kragtige dwaling deur ook hierdie leuens te glo:
omdat julle weet dat julle nie deur verganklike dinge, silwer of goud, losgekoop is uit julle ydele lewenswandel wat deur die vaders oorgelewer is nie, maar deur die kosbare bloed van Christus, soos van ‘n lam sonder gebrek en vlekkeloos, wat wel vooruit geken is VOOR die grondlegging van die wêreld, maar in hierdie laaste tye geopenbaar is om julle ontwil,
Om die probleem met mens se verkeerde siening van die skepping verder te bewys, weet ons ook dat ons op ons eie tyd geglo het dat die dorings en die distels eers geskep was nadat Adam en Eva ongehoorsaam was aan God. Nee, alles was geskep in ses dae, as ons die geloof gegee word om dit te aanvaar:
As ons die geloof gegee word om te aanvaar dat God ALLES in ses dae geskep het, dan sal ons aanvaar dat ALLES reeds daar was, maar baie dinge het nog nie gemanifesteer tot op die bepaalde tyd nie. Die plantlewe was op die derde dag geskep in hul volheid, ook die dorings en die dissels, alhoewel dit nog nie uitgespruit het nie: